ଦିବ୍ୟାଙ୍ଗଙ୍କୁ ସହାୟତା ଦେବାକୁ ପ୍ରଶାସନ,ବ୍ୟାଙ୍କ ବିମୁଖ\nବୈପାରୀଗୁଡା,୧୨।୧୨ (ଡି.ଏନ୍.ଏ.)-ଦିବ୍ୟାଙ୍ଗମାନଙ୍କୁ ବିଭିନ୍ନ ସହାୟତା ଯୋଗାଇ ଦେବା\nଦିବ୍ୟାଙ୍ଗଙ୍କୁ ସହାୟତା ଦେବାକୁ ପ୍ରଶାସନ,ବ୍ୟାଙ୍କ ବିମୁଖ December 12th, 00:00 AM December 12th, 00:00 AM\nବୈପାରୀଗୁଡା,୧୨।୧୨ (ଡି.ଏନ୍.ଏ.)-ଦିବ୍ୟାଙ୍ଗମାନଙ୍କୁ ବିଭିନ୍ନ ସହାୟତା ଯୋଗାଇ ଦେବାକୁ ସରକାରୀ ବ୍ୟବସ୍ଥା ରହିଛି ା ମାତ୍ର ଏ ସବୁ କାର୍ଯ୍ୟକାରୀ ହେବାରେ ଅନିୟମିତତା ହେଉଥିବା ଅଭିଯୋଗ ହେଉଛି । ବୈପାରିଗୁଡା ବ୍ଲକର ୨ଜଣ ଦିବ୍ୟାଙ୍ଗଙ୍କ ପ୍ରତି ଅବିଚାର ହୋଇଥିବା ଏବେ ନଜରକୁ ଆସିଛି। ସେମାନେ ହେଲେ ଦିବ୍ୟାଙ୍ଗ ମଧୁ ମାଳି ଓ ଦଉନା ଖରା। ଦିବ୍ୟାଙ୍ଗମାନଙ୍କୁ ଆର୍ଥତ୍କ ସହାୟତା ଯୋଗାଇ ସ୍ବାବଲମ୍ବୀ କରିବା ଉଦ୍ଦେଶ୍ୟରେ ଖବରରୁ ଜଣାପଡିଛି ବ୍ଲକ ସାମାଜିକ ଅଧିକାରୀଙ୍କ ପକ୍ଷରୁ ଆବେଦନପତ୍ର ଆହ୍ବାନ କରାଯାଇଥିଲା । ଏହି ବୈପାରୀଗୁଡା ପଞ୍ଚାୟତ ଅନ୍ତର୍ଗତ ଲକ୍ଷ୍ମୀପୁର ମାଳିଗୁଡା ଗ୍ରାମର ଦିବ୍ୟାଙ୍ଗ ମଧୁ ମାଳି ଆବେଦନ କରିଥିଲେ । ତାଙ୍କ ଆବେଦନକୁ ମଞ୍ଜୁର କରି ୧୫ ହଜାର ଟଙ୍କାର ଋଣ ଯୋଗାଇ ଦେବାକୁ ବ୍ଲକ ସାମାଜିକ ଅଧିକାରୀ ଚନ୍ଦନ ବେହେରା ସ୍ଥାନୀୟ ଏକ ଜାତୀୟ ବ୍ୟାଙ୍କକୁ ସୁପାରିଶ କରିଥିଲେ । ତେବେ ମଧୁଙ୍କୁ ଋଣ ଯୋଗାଇ ଦେବାକୁ ଉକ୍ତ ବ୍ୟାଙ୍କ ମନା କରିଥିବା ସେ ଅଭିଯୋଗ କରିଛନ୍ତି । ତାଙ୍କ ବ୍ୟାଙ୍କ ଜମା ଖାତାରେ ମାତ୍ର ୫ ଶହ ଟଙ୍କା ଥିବାରୁ ବ୍ୟାଙ୍କ ପରିଚାଳକ ଋଣ ଦେବାକୁ ମନା କରିଦେଲେ ବୋଲି ସେ ଅଭିଯୋଗ କରିଛନ୍ତି।ବାର୍ଷିକ ୪ ପ୍ରତିଶତ ସୁଧ ହାରରେ ଏହି ଋଣ ନେଇ ମଧୁ ଗଁ।ରେ ଏକ ଛୋଟ ତେଜରାତି ଦୋକାନ କରିବାକୁ ଲକ୍ଷ୍ୟ ରଖଥିଲେ । ବ୍ୟାଙ୍କ ହତାଶ କରିବାରୁ ସେ ଭାଙ୍ଗିପଡିଛନ୍ତି। ତେବେ ଏ ସମ୍ପର୍କରେ ବ୍ଲକ ସମାଜିକ ଅଧିକାରୀ ବେହେରାଙ୍କ ସହ ଯୋଗାଯୋଗ କରିବାରୁ ଚଳିତ ବର୍ଷ ବ୍ଲକରେ ୭୫ ଜଣ ଦିବ୍ୟାଙ୍ଗଙ୍କୁ ବ୍ୟାଙ୍କ ଋଣ ଯୋଗାଇ ଦେବାକୁ ଲକ୍ଷ୍ୟ ଥିଲା । ଏଥିପାଇଁ ଆବେଦନ ଫର୍ମ ଦାଖଲ କରିବାକୁ ଆହ୍ବନ କରାଯାଇଥିଲା । ସ୍ଥାନୀୟ ଅଞ୍ଚଳର ୨ଟି ଜାତୀୟ ବ୍ୟାଙ୍କକୁ ଋଣ ପାଇଁ ଚୟନ କରାଯାଇ ପ୍ରଥମ ପର୍ଯ୍ୟାୟରେ ଗୋଟିଏ ବ୍ୟାଙ୍କକୁ ୨୫ଟି ଓ ଅନ୍ୟ ଗୋଟିଏ ବ୍ୟାଙ୍କକୁ ୨୧ଟି ଆବେଦନକୁ ସୁପାରିଶ କରି ପଠାଯାଇଥିଲା । ଦ୍ବିତୀୟ ପର୍ଯ୍ୟାୟରେ ପୁଣି ୨୧ଟି ଆବେଦନକୁ ସୁପାରିଶ କରି ଗୋଟିଏ ବ୍ୟାଙ୍କକୁ ପଠାଇବାରୁ ଉକ୍ତ ବ୍ୟାଙ୍କ ସେସବୁ ନ ରଖି ପ୍ରତ୍ୟାଖାନ କରିଦେଇଥିଲା ।ତେବେ କେଉଁ କାରଣ ପାଇଁ ହିତାଧିକାରୀଙ୍କ ଆବେଦନକୁ ବରଖାସ୍ତ କରାଯାଉଛି ସେ ସମ୍ପର୍କରେ ବ୍ୟାଙ୍କ କର୍ତ୍ତୃପକ୍ଷ ତାଙ୍କ କାର୍ଯ୍ୟାଳୟକୁ ଜଣାଇ ନାହାନ୍ତି ବୋଲି ବେହେରା କହିଛନ୍ତି। ସେହିପରି ଅନ୍ୟଜଣେ ଦିବ୍ୟାଙ୍ଗ ଯୁବତୀ ହେଉଛନ୍ତି ଦଉନା ଖରା (୨୦)। ବୈପାରୀଗୁଡା ବ୍ଲକ ଦମଶନ୍ତପୁର ପଞ୍ଚାୟତ ଚିଙ୍ଗଡାଗୁଡା ଗ୍ରାମରେ ତାଙ୍କ ଘର। ଦାଉନା ଜନ୍ମରୁ ହାତ ଗୋଡ ପୋଲିଓ ରୋଗରେ ଆକ୍ରାନ୍ତ । ଘର ଭିତରେ ଗୁରୁଣ୍ଡି ଗୁରୁଣ୍ଡି ଗୋଟିଏ ସ୍ଥାନରୁ ଅନ୍ୟ ସ୍ଥାନକୁ ଯାଇଥାନ୍ତି । ନିଜର ନିତ୍ୟ କର୍ମ ପାଇଁ ସେ ମାଆ ବିମଳାଙ୍କ ଉପରେ ନିର୍ଭର କରିଥାନ୍ତି । ତାଙ୍କ ବାପା ଦୀର୍ଘଦିନ ତଳୁ ଆରପାରିକୁ ଚାଲିଯାଇଛନ୍ତି। ଅନ୍ୟ କୌଣସି ଭାଇଭଉଣୀ ନାହାନ୍ତି । ସରକାରୀ ନିୟମ ଅନୁସାରେ ଦିବ୍ୟାଙ୍ଗଙ୍କୁ ମାସିକ ଭତ୍ତା ଓ ଆବାସ ଯୋଜନାରେ ସାମିଲ କରାଯିବା କଥା । ମାତ୍ର ଦଉନାଙ୍କ ଉପରେ ଏଯାଏଁ ପ୍ରଶାସନର ଦୃଷ୍ଟି ପଡିନାହିଁ ା ମାସିକ ଭତ୍ତା ମିଳୁ ନ ଥିବା ବେଳେ ମୁଣ୍ଡ ଗୁଞ୍ଜିବାକୁ ଘର ଖଣ୍ଡିଏ ମଧ୍ୟ ନାହିଁ । ମାମୁ ଘରେ ମାଆଙ୍କ ସହ ଦଉନା ଆଶ୍ରୟ ନେଇଛନ୍ତି। ଉଭୟ ନିରାଶ୍ରୟଙ୍କୁ ପ୍ରଶାସନ ତୁରନ୍ତ ସହାୟତାର ହାତ ବଢାଇବାକୁ ସାଧାରଣରେ ଦାବି ହୋଉଛି।\nଗାଁକୁ ରାସ୍ତା ନାହିଁଃ ଖଟିଆରେ ବୁହାହେଲେ ରୋଗୀ\nମାଲକାନଗିରି, ୧୯ା୧(ଡି.ଏନ୍.ଏ.)-ଗ୍ରାମକୁ ରାସ୍ତା ନ ଥିବାରୁ ଖଟିଆରେ ରୋଗୀ ବୁହାହେବା ଘଟଣାର ପୁନରାବୃତ୍ତି ଘଟିଛି ଆଦିବାସୀ ଅଧ୍ୟୁଷିତ ମାଲକାନଗିରି ଜିଲାରେ। ଏଭଳି ଦୃଶ୍ୟ ଦେଖିବାକୁ ମିଳିଛି ବଣ୍ଡା ସମ୍ପ୍ରଦାୟ ବାସ କରୁଥିବା ଅଣ୍ଡ୍ରାହାଲ ପଞ୍ଚାୟତର ଗୋଇଗୁଡା ଗ୍ରାମରେ। ଗାଁକୁ ରାସ୍ତା ସୁବିଧା ନ ଥିବାରୁ ଆମ୍ବୁଲାନ୍ସ ଯାଇପାରିନଥିଲା।\nସୀତା ପାହାଡ଼ ମକର ମେଳାରେ ଲକ୍ଷାଧିକ ଶ୍ରଦ୍ଧାଳୁଙ୍କ ସମାଗମ\nପାରଳାଖେମୁଣ୍ଡି, ୧୯ା୧(ସ୍ବ.ପ୍ର.)- ଆନ୍ଧ୍ର-ଓଡ଼ିଶା ସୀମାନ୍ତ ଗଜପତି ଜିଲା ଗାରବନ୍ଧ ଥାନା ଅନ୍ତର୍ଗତ ସାରିଆପଲ୍ଲୀ ଗ୍ରାମ ନିକଟ ଐତିହାସିକ ଶୈବପୀଠ ମହେନ୍ଦ୍ରଗିରି ପାଦଦେଶରେ ରହିଛି ସୀତା ପାହାଡ। ମକର ସଂକ୍ରାନ୍ତି ଅବସରରେ ଏହି ପାହାଡ ଉପରେ ଦୁଇଦିନ ଧରି ମକର ମେଳା ବସିଥିଲା। ଏଥିରେ ଓଡ଼ିଶା ଓ ଆନ୍ଧ୍ରର ଲକ୍ଷାଧିକ ଶ୍ରଦ୍ଧାଳୁଙ୍କ ସମାଗମ ହୋଇଥିଲା। ଉଭୟ ରାଜ୍ୟର ଲୋକଙ୍କ ସମାଗମ ଦ୍ୱାରା ଭାଇଚାରା ଓ ଆଧ୍ୟାତ୍ମିକ ପରିବେଶ ସୃଷ୍ଟି ହୋଇପାରୁଛି।\nକୋରାପୁଟ,।୧୯।୧(ସ୍ବ.ପ୍ର.) ଗାଁର ବିକାଶ ପାଇଁ ରାସ୍ତା, ପାଣି, ଆବାସ, ସ୍କୁଲ ଭଳି ମୌଳିକ ସୁବିଧା ଦରକାର। କିନ୍ତୁ ଏସବୁ ପାଇବାରୁ ବଞ୍ଚତ୍ତ ହୋଇଛି ଗୋଟିଏ ଆଦିବାସୀ ପଡ଼ା। କୋରାପୁଟ ଜିଲା ଦଶମନ୍ତପୁର ବ୍ଲକ ମୁଜାଙ୍ଗ ପଞ୍ଚାୟତ ଦୁର୍ଗମ ପୁଞ୍ଜିସିଲ ହେଉଛି ସେହିଭଳି ଏକ ଗାଁ, ଯେଉଁଠି ଏଭଳି ନାନାଦି ମୌଳିକ ସମସ୍ୟା ଗାଁ ଲୋକଙ୍କ ଭିତରେ ପୁଞ୍ଜୀଭୂତ ଅସନ୍ତୋଷ ସୃଷ୍ଟି କରିଛି।
